Gilles Jacquier (Évian-les-Bains, 1968. október 25. – Homsz, Szíria, 2012. január 11.) francia nemzetiségű fotóriporter, a France 3, majd a France 2 tévécsatornák munkatársa, aki pályafutása jelentős részében haditudósítóként tevékenykedett. 2012. január 11-én a szíriai Homszban vesztette életét, máig tisztázatlan körülmények között, miközben a város ostromáról tudósított. Jacquier volt az első nyugati újságíró, aki a szíriai polgárháborúban vesztette életét.